text: Satte ild til sig selv
  22 juni 2012 kl. 11.43
  En 45-årig mand satte ild til sig selv i en lejlighed i Skanseparken i Fredericia ved 10-tiden fredag. Han blev reddet på grund af hustruen, som rev det brændende tøj af manden.
  Baggrunden var desperation over personlige forhold. Den 45-årige er kørt til behandling på sygehuset - og det overvejes om han skal indlægges på en psykiatrisk afdeling.
  Manden hældte en brændbar væske over sig og satte ild til. Hustruen var til stede i lejligheden - og det lykkedes hende at få revet tøjet af manden, så han undgik alvorlige brandskader. 
  Fredercia Brandvæsen var tilkaldt, men kom ikke i aktion, da hustruen havde slukket ilden. Sammen med brandvæsenet var tilkaldt en ambulance og en lægebil.
  